هند ته د پاکستان د لوي درستیز ګواښ
د پاکستان لوي درستیز د هند د یرغل پر وړاندې د ورته عمل ګواښ وکړ.
د پاکستان تر ټولو لوي پوځي مقام هند ته ګواښ کړی چې هر ډول یرغل ته ېې مناسب ځواب ورکوي. د پاکستان د پوځ لوي درستیز، جنرال راحیل شریف چې ددغه هېواد د هوايي ځواکونو لخوا په جوړو شویو مراسمو کې خبرې کولې وویل چې د نوي ډهلي هر یرغل به په مجازاتو ځواب کړي. شریف په داسې حال کې دغه څرګندونې کړي چې د هند پر یوې پوځي اډې تر برید وروسته، د هند او پاکستان ترمنځ اړیکي ترپخوا زیاتې ترینګلي شوي دي. راحیل شریف وویل: "مونږ به هر ډول تیرې ته هغه که د یو قصدي ارادې او یا د ناسمی ستراتیژیکې محاسبې په نتیجه کې منځته ته راغلی وي، مناسبه سزا او ځواب ورکړو." د پاکستان د پوځ لوي درستیز د کشمیر کشالې ته په اشارې هند تورن کړ چې له حقایقو سترګې پټوي. هاخوا د هند ترولکې لاندې کشمیر مرکز، سرینګر کې د بیلتون غوښتونکو د مظاهرو د رابللو په مقابل کې بازارونه تړل شوي دي او د خلکو کاروبار اغیزمن شوی دی. کشمیر کې د جولائ میاشتې راپدې خوا د بیلتون غوښتونکو د یوه قوماندان، برهان واني تر وژل کیدو وروسته ناکرارایو زور اخیستی. ښوونځي، مارکیټونه او ادارې تړل شوي او خلک له خپلو کورونو څخه بهر نه وځي. د بلوا ضد پولیس د سرینګر په واټونو کې ځای پر ځاي شوي او په لارو کوڅو کې ګزمه کوي. کشمیر کې د شاوخوا دري میاشتو مظاهرو په ترڅ کې تر اتیا تنه ډیر خلک وژل شوي او زرګونه نور تپیان شوي دي. په ښار کې محدودیتونه نافذ او د مشکوکو کسانو نیول روان دي. له کله چې د هند خاصو ځواکونو د پاکستان تر کنټرول لاندې کشمیر کې د وسله والو پر ضد برید کړی، د هند او پاکستان تر منځ لفظې شخړې زیاتې شوي دي. پاکستان پر خپلې خاورې برید رد کړی او ویلي دي چې د هند د هر ډول یرغل ځواب به ورکړي.